钦定古今图书集成/明伦汇编/闺媛典/第107卷 > 皇清十三 > 王士魁二女
## 钦定古今图书集成/明伦汇编/闺媛典/第107卷 > 皇清十三 > 王士魁二女

按《柳州府志》：“王士魁二女，一春姑，年十八；一袒姑，年十五。系治厢民族，俱未适人。顺治四年，土寇覃鸣珂作乱，攻城掠地，惨杀异常。二女与母逃古带村山中，继而四面皆贼，料不能脱，母女对泣，以所怀断肠草并食之，顷刻而死。母为人救甦，二女竟绝气。”